Σρέτζαν Τεκιάσκι

Ο **Σρέτζαν Τεκιάσκι** (σερβικά:*Srđan Tekijaški*), γεννήθηκε στις 3 Φεβρουαρίου 1964 στο Πάντσεβο της ενιαίας Γιουγκοσλαβίας και είναι Σέρβος πρώην ποδοσφαιριστής και νυν προπονητή ποδοσφαίρου.
## Βιογραφία
Ως ποδοσφαιριστής, ξεκίνησε την καριέρα του από την ομάδα της γενέτειράς του, την Ντινάμο Πάντσεβο με την οποία αγωνίστηκε από το 1981 μέχρι το 1986.

Στη συνέχεια μεταπήδησε στη **FK Vršac** (1986/87) κι ακολούθως στην Προλέτερ Ζρένιανιν όπου αγωνίστηκε κατά τη διετία 1988-90 στη Δεύτερη Κατηγορία της ενιαίας Γουγκοσλαβίας.

Το Δεκέμβρη του 1990, ο Τεκιάσκι επέλεξε να συνεχίσει την ποδοσφαιρική του καριέρα στην Ελλάδα, αποδεχόμενος την σχετική πρόταση του Άρη Θεσσαλονίκης. 

Με την «κιτρινόμαυρη» φανέλα, πραγματοποίησε το ντεμπούτο του στις 30 Δεκεμβρίου 1990 στον εκτός έδρας της ομάδας του με τους Ιωνικό  και συνολικά κατέγραψε 24 συμμετοχές (21 στη Super League καθώς και 3 για το θεσμό του Κυπέλλου Ελλάδας) πετυχαίνοντας κι ένα τέρμα στις 17 Φεβρουαρίου 1991, στον αγώνα Άρης - Δόξα Δράμας 1-0. 

Το Δεκέμβρη του 1991 παραχωρήθηκε στον Διαγόρα Ρόδου όπου αγωνίστηκε για ένα εξάμηνο καταγράφοντας 17 συμμετοχές και σημειώνοντας 2 τέρματα αλλά η ομάδα τερμάτισε στη 16η θέση και δεν κατόρθωσε να αποφύγει τον υποβιβασμό στη Γ΄Εθνική.  

Επόμενοι σταθμοί της καριέρας του υπήρξαν ο Αστέρας Αμπελοκήπων (1992-1994) και ο Απόλλων Λάρισας (1994/95).

Αφού ολοκλήρωσε την καριέρα του ως ποδοσφαιριστής, ασχολήθηκε με την προπονητική και τη σεζόν 2002/03 ξεκίνησε ως βοηθός προπονητή στην Ντινάμο Πάντσεβο στο πρωτάθλημα της Β’ Εθνικής Σερβίας-Μαυροβουνίου ενώ τη σεζόν 2004/05 ανέλαβε το πόστο του πρώτου προπονητή της ομάδας.

Στα τέλη του 2004, ο Σέρβος προπονητή **Μίοντραγκ Γέσιτς** ανέλαβε την τεχνική ηγεσία της ΤΣΣΚΑ Σόφιας και επέλεξε ως βοηθό του τον Τεκιάσκι. Με τον Γέσιτς στο τιμόνι της και τον Τεκιάσκι στο πλευρό του, η ΤΣΣΚΑ κέρδισε τον 30ο εγχώριο τίτλο της το 2005. Αυτή η συνεργασία μεταξύ Γέσιτς και Τεκιάσκι έμελλε να συνεχιστεί και τα επόμενα χρόνια. Από το Μάιο του 2006 εως το Γενάρη του 2007 στον πάγκο της Παρτιζάν Βελιγραδίου , από τον Νοέμβριο του 2007 στην βουλγαρική Λίτεξ Λόβετς με την οποία κατέκτησαν το Κύπελλο Βουλγαρίας, και από τον Ιούνιο του 2008 μέχρι τις 18 Αυγούστου του ιδίου έτους στην νεοφώτιστη στη Ρουμανική Liga I.  

Τον Σεπτέμβριο του 2008, πάντα ο Γέσιτς ως πρώτος προπονητής κι ο Τεκιάσκι ως βοηθός του, υπέγραψαν μονοετές συμβόλαιο με την Μπούντουτσνοστ Ποντγκόριτσα. 

Τον Ιούλιο του 2009, υπέγραψαν μονοετές συμβόλαιο με την ομάδα της πρώτης κατηγορίας της Λιβύης, **Al-Ittihad Tripoli**.  και στις 22 Σεπτεμβρίου 2009, η **Αλ Ιτιχάντ** κέρδισε το **Σούπερ Καπ Λιβύης**, νικώντας την Ταρσάνα με 3–2. 

Στις 16 Ιουνίου 2010, το τεχνικό δίδυμο Γέσιτς-Τεκιάσκι ανέλαβε την κινεζική Κουανγκτσόου αντικαθιστώντας τον Hao Wei. Μετά την απόλυση του Γέσιτς, ο Τεκιάσκι συνέχισε για ακόμη 5 ματς ως βοηθός του Hao Wei, ο οποίος είχε επανέλθει στο μεταξύ στον πάγκο της ομάδας.

Στη συνέχεια ο Τεκιάσκι ανέλαβε (ως βοηθός προπονητή του Rasoul Khatibi), την ιρανική **Machine Sazi F.C.**

Στις 24 Ιουνίου 2012,ο Τεκιάσκι επανήλθε στο προπονητικό τιμ του Γέσιτς και ανέλαβαν αρχικά την σαουδαραβική **Najran SC** και στις 7 Ιανουαρίου 2013, την ΤΣΣΚΑ Σόφιας (αντικαθιστώντας στον πάγκο τον Stoycho Mladenov), αλλά απαλλάχθηκαν από τα καθήκοντά τους στις 11 Μαρτίου 2013, μετά από μόλις δύο αγώνες στην ομάδα. Ακολούθως ανέλαβαν στην Λίτεξ Λόβετς.

Το 2015, ο Τεκιάσκι εργάστηκε ως βοηθός προπονητή του **Marjan Sekulovski**, στην κινεζική **Yangon United F.C.** ενώ τη σεζόν 2015/16 επέστρεψε στο προπονητικό τιμ του Γέσιτς στον πάγκο της Σαράγεβο και τη σεζόν 2016/17 στον πάγκο της  κουβειτινιακής **Al-Arabi SC** και έπειτα της Σαουδαραβικής **Al-Ettifaq FC**.  Η συνεργασία τους με το αραβικό σύλλογο έληξε στις 10 Δεκεμβρίου 2017.

Στις 31 Αυγούστου 2019, ανέλαβαν την αιγυπτιακή Ισμαΐλι, διαδεχόμενοι τον Mahmoud Gaber.

Στις 7 Ιουλίου 2022, ανέλαβαν την τεχνική ηγεσία της Σαουδαραβικής **Al-Shoulla FC**. αλλά απολύθηκαν στις 29 Σεπτεμβρίου 2022 μετά από μόλις 5 αγώνες.

## Προσωπική ζωή
Η οικογένεια Τεκιάσκι αποτελεί μια μικρή ποδοσφαιρική δυναστεία του Πάντσεβο καθώς ο πατέρας Σάβα Τεκιάσκι υπήρξε ο αρχηγός  αλλά και ο καλύτερος παίκτης της Ντιανμό Πάντσεβο της δεκαετίας του 50, με πάνω από 500 επίσημες εμφανίσεις. Ο γιός του, δηλαδή ο Σρέτζαν, υπήρξε ίσως ο καλύτερος παίκτης της Ντιναμό της δεκαετίας του 80, προτού μεταγραφεί στην Ελλάδα. Ο αδερφός του Σρέτζαν, ο Ντράγκαν ήταν επίσης ένας εξαιρετικός ποδοσφαιριστής της Ντιναμό κατά τη δεκαετία του 80. Τέλος ο γιός του Ντράγκαν, υπήρξε πρώην αμυντικός της Σπάρτακ Σούμποτιτσα και νυν αρχηγός της Τσεχικής Γιάμπλονετς! 

## Παραπομπές


## Εξωτερικές πηγές
*Προφίλ ποδοσφαριστή Σ. Τεκιάσκι στο Transfermarkt.com 
*Προπονητικό προφίλ Σ. Τεκιάσκι στο Transfermarkt.com 
*Προφίλ Σ. Τεκιάσκι στο worldfootball.net 

Κατηγορία:Γιουγκοσλάβοι ποδοσφαιριστές
Κατηγορία:Σέρβοι ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές ΦΚ Ντιναμό Πάντσεβο
Κατηγορία:Ποδοσφαιριστές ΦΚ Προλέτερ Ζρένιανιν
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Διαγόρα Ρόδου
Κατηγορία:Ποδοσφαιριστές Απόλλων Λάρισας
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Σουπερλίγκα Σερβίας
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Σέρβοι προπονητές ποδοσφαίρου